JohanHeinsen/ENO huggingface dataset:
Odense Adresse-Contoirs Efterretninger, 1838-05-22
Efter Reqvisition af vedkommende Forligs- og Udlægshaver, bliver det af Christen Sørensen nu beboende Huus, Dalle mosehuus kaldet, i Brylle Sogn, med underliggende Jorder. af Hartkorn 2 Skpr. 1 Alb., saavelsom og det til Eiendommen hørende Fæstehuus, stillet til Bortsalg ved offentlig Auction, som afholdes 1ste Gang Løverdagen den 2 Juni, 2den Gang Løverdagen den 9 Juni og 3die Gang Tirsdagen den 19 Juni førstkommende, de 2 førstnævnte her paa Kontoiret, og den sidste i Dallemosehuus, hver Gang om Formiddagen Kl. 10. Odense Herredsskontoir den 15 Mai 1838. J. J. Hansen, const.
Odense Adresse-Contoirs Efterretninger, 1838-05-24
Ne 88. 67 Aargang. Stifts Fyens privilegerede. Kongelig ene sant Avertissementstidende. Adresse- og politiske Avis. overalt i de danske Stater. Forsendes med Brevposten. af Søren Hempel, Kancellieraad.
Odense Adresse-Contoirs Efterretninger, 1838-05-24
Redigeres, trykkes og udgives i Odense 24 Mai 1838. Torsdagen.
Odense Adresse-Contoirs Efterretninger, 1838-05-24
Jndhold. Politisk Oversigt; Storbrittannien, Frankerig (Kammerdebatter). Spanien (Opstand i Don Carlos's Det hollandsk belgiske Anliggende. Schweiz (Jndvortes Tvedragt). Tyrkiet. Amerika. Udenlandske BlandinHær).¬
Odense Adresse-Contoirs Efterretninger, 1838-05-24
ger. Fædrelandet. Offentlige Foranstaltninger. Videnskabelighed. Blandinger
Odense Adresse-Contoirs Efterretninger, 1838-05-24
Politisk Oversigt. Storbrittannien, Fra Canada er den Efterretning desværre! indløben, at den nye Gouvernør, Sir George Arthur, trods den i Parlamentet, i de offentlige Blade og i de mange indkomne Petitioner udtalte offentlige Mening, alt har udgydt Blod, de fangne og dømte S. Lount og P. Matthews ere, mod al Forventning, blevne henrettede i Toronto den 12 f. M. Ogsaa Sutherland er dømt til Døden, men Man troer, at han slip per med Deportation. Flere nordamerikanske Blade ere blevne forbudne i Canada.
Odense Adresse-Contoirs Efterretninger, 1838-05-24
Frankerig. J de Deputeredes Møde den 14 d. bevilgedes 2,600,000 Fr. til Daare=Hospitalet i Charenton (Regjeringen havde forlangt 3,300,000 Fr.), ligeledes 400,000 Fr. til Reparationen af Kirken i St. Denis, der gjemmer de kongelige Grave (Regjeringen havde forlangt 1,170,000 Fr.), hvorpaa det saaledes stærkt modificerede Lovforslag angaaende Krediten til Fuldendelsen af de omtalte offentlige Bygninger antoges med 182 Stemmer mod 89. Herefter forkastedes med 149 Stemmer mod 119 et Andragende om Udbetaling af de resterende Æreslegionspensioner, og endelig bevilgedes den 17d. - dog ikke uden en heftig Modstand af Dhrr. Martin (fra Strassburg) og Glais-Bizoin - de forlangte 600,000 Fr. til de overordentlige Sendelser til London og Mailand. De havtiske Kommissarier ere ankomne til Brest, og Fyrst Talleyrand skal ligge meget farlig syg. (Dagsposten medbringer nu Efterretningen og Fyrstens Død.
Odense Adresse-Contoirs Efterretninger, 1838-05-24
Spanien. Jfølge Breve fra Bayonne er der i de carlistiske Rækker udbrudt en saa almindelig Opstand, at Man befrygter Armeens totale Opløsning. Soldaterne fordre bevæbnede deres Lønning, Officererne ville ikke adlyde Guergue og det oprørske Skrig blandes med Raabet: "leve Munagorril, Don Carlos har af denne Aarsag med sin Generalstab maattet flygte fra sin gamle Hovedstad Estella og begivet sig til Onate. Tropperne i Estella gjorde ligeledes Oprør og raabte: "Frihed og Privilegier!" medens 2000 Md. af den carlistiske Faktion i Catalonien strakte Gevær. Som Følge af disse vigtige Begivenheder har Don Diego Leon, som kommanderede hele det mod Estella opstillede christiniske Armeekorps, kaldt en Mængde Tropper til sig, for at understøtte Opstanden. Jfølge Breve fra Madrid skal Negri være bleven taget tilfange ved Burgos og Javala ved Briviesca, hvorimod Cabrera skal have forenet sig med Merino.
Odense Adresse-Contoirs Efterretninger, 1838-05-24
Det hollandsk belgiske Anliggende. Det forholder sig rigtigt hvad der er berettet om de franske Troppers Sammentrækning ved Nordgrændsen: 42 Batailloner Infanterie, 30 Eskadroner Kavallerie, 6 Batterier Artillerie og 1 Bataillon Sappeurer ere beordrede derhen.
Odense Adresse-Contoirs Efterretninger, 1838-05-24
J Brussel har Grev v. Ansembourg i Senatet andraget om en Adresse til Kongen, hvori Senatet skulde udtrykke sit eenstemmige Ønske om Luxemburgs og Limburgs Uadskillelighed fra Belgien. J Frankfurt har Forbundsdags præsidenten, den østerrigske Grev Münch-Bellinghausen, havt lange Konferentser med den preussiske Gesandt, General Schöller, og, efter Forlydende, skal det belgiske Spørgsmaal med det Første foretages i Forbundsdagen. Schweitz. Hvad Tirsdags=Avisen spaaede om en udbrydende Borgerkrig, torde kanskee desværre, gaae i Opfyldelse. Fogeden og det lille Raad i Landdags=Præsidialstaden Luzern har nemlig i en Kredsskrivelse opfordret samtlige Kantoner, der grændse til Kanton Schwyz, til at have et vaagent Øie med hvad der sammesteds foregaaer saasom alt flere Familier ere udvandrede derfra, frygtende for at den offentlige Roe skulde forstyrres. Videre har samme Autoritet udnævnt Kommissarier, der skulle udforske Grundene til Kantonets Stemning og Tilstand, og befalet dem at henvende sig umiddelbart til Folket saasom Forfatning og Regjering ere opløste, og endelig har benævnte Autoritet udstædt en beroligende Proklamation til Landmændene i Kantonnet, men, ifølge Züricher-Zeitung, skal Landdammanen i Schwyz, som er en af Hovedmændene ved Overfaldet ved Rothenthurm, strængelig have forbudet denne Proclamations Udbredelse. (Landdagen besørger de den af Stænderne overdragne Forbundsanliggender, hvilke, naar den ikke er samlet, varetages af Præsidiet der Vorort, som hvert andet Aar afvexler mellem Kantonerne Zürich, Bern og Lucern. Klees Europa.)
Odense Adresse-Contoirs Efterretninger, 1838-05-24
Tyrkiet. Atter har Sultanen indført en Reform, der upaatvivlelig vil medføre gode Resultater: han har nemlig afskaffet den hidtil brugte Maade at inddrive Skatterne paa, et System, der i sin Tid ikke lidet bidrog til at styrte det græske Keiserdømme og som derfra gik over i den osmanniske Forvaltning. Efter dette Aars Forløb skulle Provindsernes Skatter ikke bortforpagtes til den Høistbydende, men de skulle hæves af Municipaløvrigheden. Den exekutive Magt bliver ikke længer forenet med den finantsielle, men enhver Provindses Gouvernør skal blot sørge for Opretholdelsen af Roligheden i sit Distrikt; de direkte Skatters Repartition bestemmes af hvert Steds Municipalraad. (Vil dette Reformvæsen længe saaledes vedblive, hører Man vel tilsidst, at de gode Muselmænd, feire en 28 Mai, 20 Juni og 24 October.
Odense Adresse-Contoirs Efterretninger, 1838-05-24
Amerika. J Fristaterne have Bankerne vedtaget at udsætte de kontante Udbetalingers Begyndelse til den 1 Januar 1839. - Bahia er indtaget af de Keiserlige og Staden for det Meste en Ruindynge, paa begge Sider er Antallet af de Døde ikke ringe, Anførerne for Oprørerne ere fangne og Roligheden er nogenlunde gjenoprettet.
Odense Adresse-Contoirs Efterretninger, 1838-05-24
Udenlandske Blandinger. Storbrittannien. Det ostindiske Kompagnie har af Sultan Mahassan kjøbt Havbugten og Havnen ved Aden samt det dertil hørende Landdistrikt, i det sydlige Arabien, for sammesteds at oprette et Kuloplag for de fra og til det røde Hav gaaende Dampskibe.
Odense Adresse-Contoirs Efterretninger, 1838-05-24
Frankerig. Marskal Marmont erklærer i Journal des Debats, at han ikke har været i Leiren ved Woznesensk, samt at han ikke siden 1830 har baaret den hvide Kokarde paa Grund af at han har hyldet Ludvig Philip. Østerrig. Hr. v. Rudhart er ved Døden afgaaet i Triest.
Odense Adresse-Contoirs Efterretninger, 1838-05-24
Tydskland. Den 9 d. skete en frygtelig Ulykke i Nürnberg, tidlig om Morgenen styrtede tvende Nabo huse sammen paa Albrecht Dürers Plads; det ene Huses Beboere, en Bager med sine tre Børn, bleve Alle ihielslagne, men i det andet Huus frelstes Familien, da den sov i et Baghuus. Natten mellem 19 og 20 d. om Midnat udbrød i Hamborg Jld paa en med Tømmer opfyldt Plads i Forstaden, St. Georg. Fire massive Huse, et stort Antal Skure og Boder tilligemed en overordentlig Mængde Tømmer, blev et Rov for Flammerne, der brændte saa høit, at begge Alsterbassinerne og en Deel af Staden var oplyst af et rødt Skjær, der kom Dagslyset meget nær.
Odense Adresse-Contoirs Efterretninger, 1838-05-24
Sverrig. Tidenden for Stora Kopparbergs Lehn, beretter, at Kongens Befalingsmand i Fahlun den 25 April sidstl. modtog en Skrivelse fra Ærkebiskop Wallin med 400 Rd. Bco., naadigst forærede af Hs. K. Høihed Hertugen af Dalarne til de Trængende blandt Dal-Almuen. Denne Gave havde været ledsaget af en egenhændig Skrivelse fra den elskværdige lille, endnu kun 6 1/2 Aar gamle Hertug, til Ærkebiskoppen, saalydende: "Vær saa god, Hr. Ærkebiskop, at sende disse 400 Rd. Bco. til de Fattige i Dalarne. – August."
Odense Adresse-Contoirs Efterretninger, 1838-05-24
Fædrelandet. Offentlige Foranstaltninger. Under 9d. har Hs. Majestæt Kongen udstædt en allernaadigst Bekjendtgjørelse til Provindsialstænderne for Nørrejylland.
Odense Adresse-Contoirs Efterretninger, 1838-05-24
Videnskabelighed. Det kongelige Akademie forde skjønne Kunster har eenstemmig tilkjendt Maleren Rørbye den Thorvaldsenske Medaille for Talent og heldig Bestræbelse.
Odense Adresse-Contoirs Efterretninger, 1838-05-24
Blandinger. J Kjøbenhavnsposten læses et Andragende til det kongelige danske Kancellie fra Kjøbmand F. Ellertsen, der bitterligen klager over den Adfærd, nogle Politiebetjente have udviist mod hans Kone og Døttre paa Grund af en Species, som hans Pige havde villet udgive, men som en Høkers Kone formeente, ikke at være god. Hr. Ellertsen var selv i Helsingøer, da Betientene indfandt sig, anstillede Huusundersøgelse, aabnede med en Nøgle og 2 Knive et lille Chatol, udviste en høi Grad, uhøflig Opførsel mod Konen og Døttrene og paalagde ved deres Bortgang den Første Huusarrest. Dette skete den 1 Mai og videre havde Politiet ikke foretaget i Sagen den 12 Mai. Hr. Ellertsen andrager nu paa at erholde den Opreisning, hans krænkede Æresfølelse fordrer baade som Borger i Staten og som Familiefader. de (Anmeldelse om den af Hs. Kongelige Høihed Prinds-Gouvernøren begyndte Jnspektion her i Odense med flere opsatte Efterretninger følger imorgen.)
Odense Adresse-Contoirs Efterretninger, 1838-05-24
Ind- og udklarerede Skibe ved Odense Toldkammer.
Odense Adresse-Contoirs Efterretninger, 1838-05-24
Jndgaaede: Den 22 Mai, J. F. Anderskou af Odense, fra Kiel, Jagten Wilhelmine Caroline Kirstine med Eddike og Ballast. Den 23de, M. Fischer af Odense, fra Kjøbenhavn, Jagten Johanne Marie med Stykgods.
Odense Adresse-Contoirs Efterretninger, 1838-05-24
Udgaaede: Den 22 Mai, H. Torstensen af og til Sandefjord, Sluppen Flittig med Korn. Den 23de, K. R. Fischer, af Odense, til Aalborg, Jagten den unge Hans med Stykgods; G. Jensen af Frederiksand, til Norge, Sluppen Juno med Korn; H. Mogensen af Faaborg, til Norge, Jagten Biborg Kirstine med Korn; N. A. Nielsen af og til Østerrisøer, Sluppen Svanen med Korn.
Odense Adresse-Contoirs Efterretninger, 1838-05-24
Reisende over Storebelt, fra 21 til 23 Mai. Fra Fyen til Sielland, Mad. Allingam; Konstberider Hofmann med Selskab; Cand. pharm. Gindrup; Frue Kragh; Jfr. Kragh; Mad. Hansen, Kjøbmd. Blom; Skipperne Paulsen og Lorentzen; Student Roulund; Møllebygger Ryberg; Skomagermester Schrøder.
Odense Adresse-Contoirs Efterretninger, 1838-05-24
Fra Sielland til Fyen; Thee- og Porcellainhandler Clausen; Frue Schouboe; Cand. theol. Møller; Toldkasserer Drastrup; Grev v. Sponnech; Frøkenerne H., L. og C. Ramshard; Kammerraad Lindegaard; Major og Grosserer Prætorius med Frue; Frøken Wollqvartz; Regnskabsfører Hansen; Jfr. Falch; Brændeviinsbrænder Petersen.
Odense Adresse-Contoirs Efterretninger, 1838-05-24
Kjøbenhavns Børs=Cours den 22 Mai 1837. Hamb. 2 M. -k. S. 201. 4 pCt. uopsigelige Rigsbank Spec. 202, solgt til - Mk. - s. Oblig. 102 1/2 a 103 Rbd. r. S. Bank-Disconto ........ 4 pCt., 4 pCt. norsk Laan ved Hambro Norske Spec. Sedl. pr. 100. og Søn af 1828. 10110. S. Sp. 171 3/4 a - Rbd. Sedl. 4 pCt. nye norske Oblig. af 4 pCt. Kongel. Obligationer. 1834. 101 a 101 1/2 i r. S. (u. Rente) 92 a 92 1/2 R. Sedl. 4 pCt. dito 101 a 101 1/2 i Bco. Nationb. Obl. (af Laan 4 Febr. 4 pCt. eng. Laan 72 1/2 a 73 L. S. 1820) 102 1/2 a 103 Rbd. r. S. Bank-Actier - a - r. S.
Odense Adresse-Contoirs Efterretninger, 1838-05-24
Kjøbenhavns Havnepriser den 19 Mai 1838. Hvede, sjæll. 6 Rd. 16 s. 36 R. 18 s. Byg, Gradet Rd. - s. R. - s. dito, lollandsk Rd. - s. 6 R. 18s. Havre..... 2 Rd. 72 s. 2 R. 88 s. dito, langel. Rd. 16 s. 6 R. 326. Ærter. Rd. - s. R. - s. dito, holstenske Rd. 32 s. R. 2s. Raps .... Rd. - s. R. - s. Rug, sjæll. 5 Rd. 32 s. 5 Rbs. Smør, sjæll. R. - s. - R. - s. dito, f. Prov. 5 Rd. 32 s. - R. 6 s. dito, fyensk. 10 R. - s. 12 R. - s. dito, holstensk Rd. 18. 5 R. 72 s. dito, jydsk. R. - s. R. - s. Byg, 2 radets Rd. 56 s. 3 R. 72 s., dito, holst. 12. - s. 14. - s. Bøgebrænde, pr. Favn, 10 Rbd. Mk. - s. a 11 Rbd. Mk. - s.
Odense Adresse-Contoirs Efterretninger, 1838-05-24
AVERTISSEMENTS. Det blev min tunge Lod herved sørgeligst at bekjendtgjøre for fraværende Slægt og Venner, at min inderlig elskede Mand, Cancellieraad Lauriz Rosenkrantz Theil, Bureauches ved Generalkrigscommissariatet for Danmark, efter 6 Ugers smertefuldt Sygeleie, i Dag Formiddag Kl. 12, i sit Alders 56de Aar, ved Døden blev mig berøvet. Dybt nedbøiet af Sorg over den ædle Bortgangne, staaer jeg nu tilbage med mine 3 uforsørgede Børn, der med mig begræde Tabet af den ommeste Ven, den kjærligste Fader. Odense den 22 Mai 1838. Kirstine Godmine Theil, fød Holm.
Odense Adresse-Contoirs Efterretninger, 1838-05-24
At det blev min tunge Lod under 22 dennes at miste min kjære og uforglemmelige Mand, Muursvend og Værtshuusholder Rasmus Pedersen, i den unge Alder af 37 1/2 Aar, efter en langvarig Brystsvaghed og efter et kjærligt Ægteskab af omtrent 6 Aar, undlader jeg ikke sørgeligst at bekjendtgjøre for Familie og Venner, 2 Børn modtage ham i Evigheden. Dybt, nedbøiet staaer jeg og een uforsørget Datter tilbage. Gud give mig Styke til at bære dette tunge Slag. Odense den 24 Mai 18338. Ane Pedersen, fød Henrichsen. og de Fra Pressen er udkommet Forklarelsens Trøst.
Odense Adresse-Contoirs Efterretninger, 1838-05-24
Prædiken paa første Paaskedag 1828. Helliget sørgende Medchristne af Dr. N. Faber,
Odense Adresse-Contoirs Efterretninger, 1838-05-24
Biskop over Fyens Stift. Ridder af Dannebrog. Denne Tale, hvoraf Jndtægten er bestemt til ved Julen at berede Asylets Børn i Odense en lille Festens Gave, faaes for 1 Mk. heftet, eller hvad Mere Nogen maatte give, for at fremme det velgjørende Formaal, paa de fleste Boglader i Kjøbenhavn og Provindserne samt i Odense paa Adressekontoirets Boglade. Love for Asylet i Odense, indeholdende Bestemmelser angaaende saavel Asylet i Almindelighed og Hovedtrækkene i dets Organisation, som Bestyrelsen i Særdeleshed, med tilføiede Schemata til de Protokoller og Journaler, der blive at føre ved Asylet m.m., er nu besørget trykt og sælges her paa Adressekontoiret samt andre Boglader for 2 Mk. Exemplaret indheftet.
Odense Adresse-Contoirs Efterretninger, 1838-05-24
Fra Pressen er udkommen og faaes paa Adressekontoiret: Lærebog i Geographien, efter Steins kleine Geographie für Gymnasien und Schulen, af C. F. Jngerslev. A. M. 9 Mk. i Materie.
Odense Adresse-Contoirs Efterretninger, 1838-05-24
Theoretisch-practische deutsche Sprachlehre for Danen von Friederich Bresemann. Erster over theoretischer, Theil. 9 Mk. i Materie.
Odense Adresse-Contoirs Efterretninger, 1838-05-24
Klubvisebog. En Samling af de bedste ældre og nyere Selskabssange, tilligemed et Antal nye, tildeels skrevne til politiske Toaster. 9 Mk. Tre Digtninger. Lykkens Kalosker. En rigtig Soldat. Det har Jombien gjort. Af H. C. Andersen, 3 Mk. 12 s. heft, i Omslag.
Odense Adresse-Contoirs Efterretninger, 1838-05-24
Kortfattet Repertorium over samtlige Rescripter, Resolutioner og Collegialbreve i den Fogtmanske Reskriptsamling ved T. A. Ussing. 1. 2. Bind. A -0.
Odense Adresse-Contoirs Efterretninger, 1838-05-24
Den aarlige Dimissionseramen ved det herværende Seminarium bliver iaar afholdt den 6te, 7de og 8 Juni, Privati sterne ombedes at møde her i Skaarup Mandagen den 28. Mai d. A. Skaarup den 9 Mai 1838. Holberg.
Odense Adresse-Contoirs Efterretninger, 1838-05-24
Ved Amtets Resolution af 12 d. M. er Ungkarl Lars Hansen Qvindebjerg af Lindelse Sogn, i Henhold til Lovens 3 – 171, samt Cancelliepromemoria af 3 Juni 1803, formedelst hans indskrænkede Forstandsevner og Begreber, erklæret umyndig; hvilket, saavelsom at Gaardmand Marcus Rasmussen af Kjædebye er beskikket til Værge for ham, herved bekjendtgjøres. Tranekjær den 14 Mai 1838. Denker.
Odense Adresse-Contoirs Efterretninger, 1838-05-24
Undertegnede agter Søndagen den 27 Mai at afholde et Skyttelang i Wulsmosen, tæt ved Gillestedgaard, paa 3 smukke Sølvgevinster. Nummeret koster kuns 2 Mk. Der skydes alene med glatte Bøsser. Rasmus Jørgensen.
Odense Adresse-Contoirs Efterretninger, 1838-05-24
J det nye Skovhuus i Christianslund beværter Undertegnede i Pintse Helligdage, og 3die Dag bliver Point Skydning efter Sølv-Gevinster, hvortil Lysthavende indbydes. Nyborg den 23 Mai 1838. L. Klemme. Avlsforvalter.
Odense Adresse-Contoirs Efterretninger, 1838-05-24
En ung Mand, der saavel i Holsten som Jylland har lært og practiseret Landvæsenet, samt er bekjendt med Jagt og Skov Behandling, og har de bedste Vidnesbyrd om Orden og Paalidelighed, søger, helst strax eller til November, Plads som Avlsforvalter. Adressekontoiret anviser.
Odense Adresse-Contoirs Efterretninger, 1838-05-24
Onsdag og Løverdag faaes friskkjærnet Smør paa Torvet No. 578.
Odense Adresse-Contoirs Efterretninger, 1838-05-24
Jisrør er at faae tilkjøbs hos Rasmus Poulsen i Næsbye.
Odense Adresse-Contoirs Efterretninger, 1838-05-24
Oplag af Tapeter.
Odense Adresse-Contoirs Efterretninger, 1838-05-24
Hos Undertegnede haves Oplag af flere Sorter nye og smagfulde Tapeter i moderneste Mønstre, som udsælges til bestemte Fabrikpriser. A. B. Koppel, boende i Nørregade ved Slottet.
Odense Adresse-Contoirs Efterretninger, 1838-05-24
Arrestanten William Burchhardt, der af Kjøbenhavns Politie var afsendt hertil Staden med Skipper M. Fischer, har idag fundet Leilighed til at undvige fra Skipperen. - Den Undvigte er 22 Aar gammel, taler tydsk, er middel af Væxt, og Bygning, har brune Haar, blaae Øine og sorte Bakkenbarter, der gaae ned under Haagen, han var ved Undvigelsen iført sort Frakke, blaae Klædesvest og Beenklæder, og sort Klædes Kastet. Fornævnte Person bliver herved efterlyst, med tjenstligst Begjering til Enhver, som han maatte forekomme, at anholde ham og derom meddele mig Underretning. Odense Politiekammer den 23 Mai 1838. G. Klauman.
Odense Adresse-Contoirs Efterretninger, 1838-05-24
Skibsfarten imellem Kiel og Nyborg, kan, paa Grund af Omstændighederne, ikke fortsættes til de bestemte Tider. J. F. Anderschou. Musikinformation paa Fortepiano.
Odense Adresse-Contoirs Efterretninger, 1838-05-24
Hvor en heri øvet Lærer giver grundig Underviisning, anviser Adressekontoiret. Circa 300 Alen gode tørre 3 Tommer tykke Bøgeplanker, er til Salg til billig Priis hos F. Tange i Odense. Da intet Bud skeete ved Auctionen den 21 April sidstl. over Bødker Rochs Enkes Huus No. 595 i Pugestrædet her i Byen, saa agtes bemeldte Eiendom nu bortsolgt underhaanden. Vilkaarene, som ere meget favorable for Kjøberen, kunne erfares hos Fuldmægtig Nicolaysen hersteds. Odense den 23 Mai 1838. Et velbygget Boelsted, beliggende 12 Miil fra Odense, med tilhørende Jord: circa 30 Tdr. Sædeland, en stor og udmærket god Tørvemose, Engbund og fornøden Gjerdselskov, og hvorpaa ikkun er lidet Hartkorn, kan underhaanden faaes tilkjøbs. Procurator Fich i Odense anviser. Hvis et nogenlunde antageligt Bud gjøres mig, agter jeg underhaanden at sælge min for 7 Aar siden af nye opførte Hjørnegaard paa denne Kjøbstads Adelgade og Smedegade, lige for Skibsbroen, bestaaende af 8 Fag 1 Etages Egebindingsværksbygning med grundmuret Kielder til Beboelse under hele Længden, tilhørende Gaardsplads, Side= og Baghuse, med derudi værende Brænderie=Jndretninger af Kjedler, Kar, Ankere og Ballier, og endelig en Jordlod af circa 8 Tdr. Lands Størrelse, hvori en god Tørvemose. Gaard og Jord kan ogsaa sælges hver for sig. En Deel af Kjøbesummen kan blive indestaaende i Eiendommene, der kan tiltrædes 1 Octbr. d. A. J. Guldbeck. Middelfart den 18 Mai 1838. Formedelst Besidderens høie Alder skal en i Byen Gronningboed, i Thyrstrup Herred beliggende Gaard, som har et Areal af rigelig 125 Tønder efter 320 - Roder, eller circa 160 Tønder a 15,360 Alen af Ager, Eng og Skov, sælges underhaanden. Foruden enkelte anseelige Skovpartier har Gaarden tvende skjønne indhegnede Skovskifter i Nærheden, af Beltet, paa udmærket Skovbund og i frodig Væxt, og Engene give en anseelig Høeavl. Bygningerne ere solide og rummelige, og Markerne i god Bedrift. Det nødvendige Jnd og Udboe til Gaardens Bedrift overlades med Gaarden, og Tiltrædelsen kan skee naar forlanges. Jordbunden er af fortrinlig Bonitet, og i Særdeleshed bemærkes, at et Areal af 30 Tønder gammelt Skovland bestandig er bleven brugt til Græsgang, og, da Mergel er beqvem at faae, uden stor Anstrængelse kan bringes i udmærket Tilstand. De faste Afgivter ere circa 110 Rbd. Sølv.
Odense Adresse-Contoirs Efterretninger, 1838-05-24
Undertegnede har Fuldmagt at afslutte Handelen under billige Vilkaar, og er villig at give nærmere Oplysning, naar man i portofrie Breve vil behage at henvende sig til ham. Kier Haderslev den 18 Mai 1838. Overrets=Advocat og Notarius. Got Løsøre i Brenderup.
Odense Adresse-Contoirs Efterretninger, 1838-05-24
Onsdagen d. 6 Juni førstkommende, og følgende Dag, om Formiddegen K. 10, lader Enkemadame Brown, i Brenderup Præstegaard, ved offentlig Avksion bortsælge en Deel gode Mobler og Effecter, bestiende af: 1) Borde, Stole, So faer, Skatoller, Kakkelovne m.v., Glas, Porselin, Køkkentøi, Linned og Sængeklæder m. m. samt Mejeriredskaber, som alt sælges den første Dag; 2) Avlsredskaber, 2 Saltolden, en De ophugget tørt Bødker- og Vogntræ samt Egeplanker, nogle gode Heste og Kor, en holstensk Vogn med 3 lakerede Stole, en lille brun Fjellevogn med Jernaxler og andre Færredsvogne, der sælges den anden Dag, og deraf Kreaturerne og Vognene i Middagsstunden. Lysthavende indbydes med Tilføjende, at Kataloger 8 Dage for Avksionen ville findes henlagte i Indslev- og SkovshirupKroer samt Gremmerlokke. Vends-Herreds Kontor i Middelfart d. 18 Mai 1838.